**Zapisnik**

**on-line sastanka Povjerenstva za osiguravanje kvalitete   
održanog u utorak 2. veljače 2021. u 12 sati preko Omege**

**Prisutni**: izv. prof. dr. sc. Anton Vukelić, izv. prof. dr. sc. Krešimir Pavlina, doc. dr. sc. Kristina Grgić, doc. dr. sc. Helena Stublić, doc. dr. sc. Tanja Kuštović, doc. dr. sc. Maja Zovko, doc. dr. sc. Tanja Trška, doc. dr. sc. Iva Kaić, Josip Ralašić, asist.,

**Odsutni**: doc. dr. sc. Vinko Kovačić, izv. prof. dr. sc. Ana Munk, doc. dr. sc. Iva Ivanković, Sanja Bahun-Golub, Helena Strugar, Maja Kartuš, Mirela Dakić, Melani Škrobar, Maja Osmančević

**Dnevni red:**

1. Verifikacija zapisnika od 1. prosinca 2020.
2. Naknadne izmjene izvedbenog plana za akademsku godinu 2020./2021. - ljetni semestar
3. Molbe za angažiranje demonstratora u nastavi u 2020./2021.
4. Razno.

Predsjednik Povjerenstva dr. sc. Anton Vukelić otvorio je sjednicu i predstavio dnevni red. Na dnevni red nije bilo primjedbi.

Prof. Vukelić je podsjetio da prošla sjednica Povjerenstva nije održana, već su članovi Povjerenstva glasali dopisno i ogluhom je prihvaćena jedna zaprimjeljena molba za angažiranje 4 demonstratora u nastavi na Odsjeku za fonetiku. Prijedlog je dalje upućen je na odlučivanje dekanskom kolegiju.

**Ad. 1.** Verifikacija zapisnika od 1. prosinca 2020.

Na zapisnik sjednice održane 1. prosinca 2020. nije bilo primjedbi i zapisnik je prihvaćen.

**Ad. 2.** Naknadne izmjene izvedbenog plana za akademsku godinu 2020./2021. (ukupno 57 molbi na Omegi)

Predsjednik Povjerenstva izvijestio je o 38 zaprimljenih molbi koje su pristigle za sjednicu te je molbe svakog odsjeka iznio pojedinačno. Gotovo se sve molbe odnose na kolegije ljetnog semestra gdje su izmjene neophodne i neodgodive, a radi se o ispravcima pogrešno evidentiranih podataka, izmjenama izvođača i nositelja te zamrzavanju izbornih kolegija.

Raspravljalo se o molbi Odsjeka za povijest u kojoj se traži smanjenje kvote za upis na izborni kolegij. Prof. Vukelić je otvorio raspravu o kriterijima za definiranje kvota te treba li o kvotama i promjenama kvota odlučivati Povjerenstvo. Prodekan za nastavu prof. Pavlina pojasnio je da je broj upisanih studenata na kolegiju svakako pitanje osiguravanja kvalitete, ali da se kvota, osim s propisima iz Kolektivnog ugorova, mora uskladiti i s dostupnim prostornim te ljudskim kapacitetima, pri čemu je jednako važna i minimalna i maksimalna kvota. Istaknuo je da ti elementi omogućavaju fakultetu da u određenoj mjeri samostalno određuje i definira pravila za kvote pa je prof. Vukelić zaključio je da bi bilo korisno o tome donijeti pravilnik.

Kod glasanja o zahtjevu za zamrzavanje izbornog kolegija s Odsjeka za povijest umjetnosti prof. Tanja Trška se izjasnila suzdržanom, a dodatno je pojasnila da se izjasnila suzdržanom i na sjednici Odsjeka na kojoj je ovaj zahtjev prihvaćen jer je mišljenja da se ovakvi zahtjevi trebaju na vrijeme uputiti u proceduru budući da se ne radi o novonastalim i iznimnim razlozima. Prof. Trška je podsjetila da je ovo situacija koja bi se mogla izbjeći kada bi postojale jasno definirane i zapisane procedure, a iznijela je i problem nejasne uloge povjerenika na odsjeku, koja bi također trebala biti bolje definirana. Prof. Vukelić je, nakon potvrde prof. Trške da odsjek nudi dovoljno drugih izbornih kolegija, zamolio glasanje o ovom zahtjevu koji je ogluhom prihvaćen, uz jedan suzdržani glas.

O molbi s Odsjeka za istočnoslavenske jezike - ukrajinistika, kojom se traži promjena satnice na obaveznom kolegiju, predsjednik Povjerenstva je pojasnio da se radi o preraspodjeli broja sati, ali da ukupan broj sati ostaje isti pa to ne utječe na ishode učenja.

Povjerenstvo je, nakon održane sjednice, naknadno zaprimilo još 19 molbi za neogdodivim izmjenama izvedbenog plana u ljetnom semestru pa su te molbe upućene članovima Povjerenstva putem mailing liste na glasanje ogluhom kako bi pravovremeno mogle biti upućene na Fakultetsko vijeće.

Popis i opis svih prihvaćenih molbi nalazi se u prilogu na kraju zapisnika, a molbe su uputili sljedeći odsjeci:

Centar za obrazovanje nastavnika

Odsjek za anglistiku

Odsjek za arheologiju

Odsjek za etnologiju i kulturn antropologiju

Odsjek za filozofiju

Odsjek za fonetiku

Odsjek za germanistiku

Odsjek za hungarologiju, turkologiju i judaistiku

Odsjek za informacijske znanosti

Odsjek za istočnoslavenske jezike i književnosti

Odsjek za komparativnu književnost

Odsjek za kroatistiku

Odsjek za pedagogiju

Odsjek za povijest

Odsjek za povijest umjetnosti

Odsjek za psihologiju

Odsjek za romanistiku

Odsjek za sociologiju

Odsjek za talijanistiku

Sve su molbe prihvaćene i proslijedit će se na usvajanje Fakultetskom vijeću.

S obzirom na mnoge naknadne izmjene, prof. Tihana Klepač uputila je pitanje je li **sustav Obeliks** referentan za izvedbene planove na što su prof. Vukelić i prodekan prof. Pavlina istaknuli da nije. Dodatno je prodekan prof. Pavlina podsjetio da autor sustava prof. Juričić više ne želi održavati i razvijati sustav Obeliks, te da zbog nepovoljnog ugovora o tom poslu Fakultet nema mogućnost dalje koristiti to rješenje. Podsjetio je da Fakultet za evidenciju izvedbenog plana treba koristiti sustav ISVU u kojemu će se nadalje primarno evidentirati prihvaćene izmjene, a podaci o ishodima učenja dostupni su na ECTS paketu te su i dalje su referentni jer su to podaci koji se ne mijenjaju u izvedbenom planu.

Prodekan prof. Pavlina potom je izložio plan za izradu **nove aplikacije za prikupljanje podataka o izmjenama izvedbenog plana** za sljedeću akademsku godinu koja bi omogućila kontrolu i svojevrsnu automatizaciju tog postupka. Uz to, planira se promjena redosljeda radnji u proceduri izmjena izvedbenog plana tako što će se planirane izmjene prvo unijeti u sustav ISVU, pri čemu će se obaviti sustavna provjera konzistentnosti i provedivosti svake predložene izmjene, a tek potom će izmjene biti upućene na prihvaćanje Povjerenstvu i Fakultetskom vijeću. Time će procedura izmjena izvedbenog plana biti koherentna, a izbjeći će se neozbiljne situacije koje su se do sada redovito događale, kada bi neka izmjena bila prihvaćena, a nije ju bilo moguće provesti.

Prof. Ivu Kaić interesiralo je **kako funkcioniraju odsječka povjerenstava za kvalitetu**, koliko se često sastaju i kakvu ulogu imaju oko izmjena izvedbenog plana jer je njen dojam da se pri tome nedovoljno posvećuje pažnja studijskom programu u cjelini. Dio odsjeka se složio, a dio je komentirao da se pazi na cjelinu programa.

**Ad. 3.** Molbe za angažiranje demonstratora u nastavi 2020./2021.

Zaprimljena je molba Odsjeka za komparativnu književnost za angažiranje 2 demonstratora u nastavi ljetnog semetra 2020./2021. (u materijalima na Omegi).

Prijedlog je prihvaćen i upućen je na odlučivanje dekanskom kolegiju.

**Ad. 4.** Razno

Prof. Tanja Trška postavila je **pitanje o hodogramu za redoviti postupak izmjena izvedbenog plana**, a prodekan prof. Pavlina izložio je načelni plan. Odsjeci mogu početi razmatrati moguće izmjene tako da krajem veljače budu spremni unijeti željene izmjene u novu aplikaciju za prikupljanje tih podataka. Nakon toga će se izmjene evidentirati u ISVU pa će unesene i provjerene izmjene biti upućene na Povjerenstvo za osiguravanje kvalitete i potom na Fakultetsko vijeće, tako da izvedbeni planovi budu usvojeni na vrijeme, u lipnju.

Izv. prof. dr. sc. Anton Vukelić

Predsjednik Povjerenstva

Zapisnik sastavila:

Ivana Sudarević

**Popis i opis naknadnih izmjena izvedbenog plana za akademsku godinu 2020./2021.**

|  | odsjek | kolegij | promjena | Ak. God. | obv/izb | lj/z | razlog |
| --- | --- | --- | --- | --- | --- | --- | --- |
| p01 | anglistika | Moderna anglofona ženska književnost | **zamrzavanje** | 20/21 | izb | lj | prošli put odobren drugi novi izborni |
| p02 | arheologija | Arheologija bioloških ostataka | **zamrzavanje** | 20/21 | izb | lj | bolest izvođača |
| p03 | arheologija | Zooarheologija: osnove animalne osteologije | **zamrzavanje** | 20/21 | izb | lj | bolest izvođača |
| p04 | arheologija | Metode prirodnih znanosti u arheologiji | **promjena izvođača** | 20/21 | obv | lj | bolest |
| p05 | arheologija | Geologija i mineralogija za arheologe | **promjena izvođača** | 20/21 | obv | lj | bolest |
| p06 | arheologija | Uvod u GIS sustav kartiranja | **promjena načina ocjenjivanja** | 20/21 | izb | z | ispravak pogreške |
| p07 | antropologija | Uvod u forenzicnu antropologiju | **promjena izvođača** | 20/21 | obv | lj | bolest izvođača |
| p08 | antropologija | Drevne seobe I | **zamrzavanje** | 20/21 | izb | lj | ima dostatnu normu |
| p09 | antropologija | Forenzična antropologija analiza i trauma osobne biologije | **zamrzavanje** | 20/21 | izb | lj | bolest nositeljice |
| p10 | antropologija | Molekularna arheogenetika | **promjena nositelja** | 20/21 | obv | lj | napredovanje izvođačice |
| p11 | CZON | Didaktika | **promjena nositelja i izvođača** | 20/21 | obv | lj | otkaz |
| p12 | filozofija | filozofija povijesti - predavanja | **zamrzavanje** | 20/21 | izb | lj | zastupnica u saboru |
| p13 | filozofija | filozofija povijesti - seminar | **zamrzavanje** | 20/21 | izb | lj | zastupnica u saboru |
| p14 | filozofija | Ontologija - seminar 1 | **zamrzavanje** | 20/21 | izb | lj | zastupnica u saboru |
| p15 | filozofija | Teorija spoznaje - seminar: Uvod u socijalnu epistemologiju 1 | **odmrzavanje i promjena nositelja** | 20/21 | izb | lj | nedostatak izbornih |
| p16 | germanistika | Idiomatika i stilistika hrv. Jezika | **promjena nositelja** | 20/21 | obv | lj | novi djelatnik K.N. |
| p17 | germanistika | Terminologija i jezici struke 2 | **promjena nositelja** | 20/21 | obv | lj | novi djelatnik |
| p18 | germanistika | Sintaktička analiza 2 | **promjena nositelja** | 20/21 | izb | lj | novi djelatnik |
| p19 | informacijske znanosti | Vjerojatnost i statistika | **promjena izvođača** | 20/21 | obv | lj | prestanak radnog odnosa |
| p20 | kroatistika | Praksa čitanja | **promjena nositelja** | 20/21 | obv | lj |  |
| p21 | kroatistika | Metodika nastave hrvatskoga jezika | **drugo** | 20/21 | obv | lj | uklanjanje iz vanjske izborne ponuda |
| p22 | komparativna | Komparativna književnost: Tipologija hrvatske epike | **zamrzavanje** | 20/21 | izb | lj | preopterećenost nastavnika - druge obaveze, imaju dovoljno izbornih |
| p23 | francuski | Hrvatski za prevoditelje | **promjena nositelja** | 20/21 | obv | lj | mirovina |
| p24 | francuski | Poetika prevođenja | **zamrzavanje** | 20/21 | izb | lj | još jedna grupa, ima dostatnu normu |
| p25 | francuski | Prijevodne vježbe 2 (hr-fr) | **promjena nositelja** | 20/21 | obv | lj |  |
| p26 | francuski | Prijevodne vježbe 2 (fr-hr) | **promjena izvođača** | 20/21 | obv | lj |  |
| p27 | francuski | Uvod u prevođenje | **promjena nositelja** | 20/21 | izb | lj | mirovina |
| p28 | rumunjski | Rumunjske jezične vježbe VI | **promjena izvođača** | 20/21 | obv | lj |  |
| p29 | rumunjski | Rumunjski jezik 2 | **promjena izvođača** | 20/21 | obv | lj |  |
| p30 | rumunjski | Vježbe iz prevođenja 2 | **zamrzavanje** | 20/21 | izb | lj | preraspodjela nastv opterećenja, postoje druga 2 izborna |
| p31 | španjolski | Kronike osvajanja drevnog Meksika | **zamrzavanje** | 20/21 | izb | lj | dodtana opterećenja + višak norma sati |
| p32 | hungarologija | Mađarska književnost 4 | **promjena nositelja** | 20/21 | obv | lj | docent |
| p33 | hungarologija | Tokovi i autorske poetike 20. stoljeća u mađarskoj književnosti | **promjena nositelja** | 20/21 | obv | lj | docent |
| p34 | fonetika | forenzična fonetika | **zamrzavanje** | 20/21 | izb | lj | vježbe , nemogućnost zbog COVID-19 |
| p35 | povijest | Društvene grupe u klasičnom svijetu i | **zamrzavanje** | 20/21 | obv | lj | izvodi se ciklički svake druge godine (jelena Marohnić) |
| p36 | povijest | 1968 - uzroci i posljedice | **drugo** | 20/21 | izb | lj | izmjena kvote 150 na 30, '?pravila za kvote, '? Pok |
| p37 | povijest | Historijska antropologija starog svijeta II | **zamrzavanje** | 20/21 | obv | lj | izvodi se ciklički svake druge godine (jelena Marohnić) |
| p38 | povijest | Nastavna praksa iz povijesti IV | **promjena nositelja** | 20/21 | obv | lj | porodiljski |
| p39 | povijest umjetnosti | Pisani izvori za povijest umjetnosti (n. - fl . stolje6e) | **zamrzavanje** | 20/21 | izb | lj | nositeljstvo drugog kolegija na prediplmskom, ponuda izbornih dostatna |
| p40 | povijest umjetnosti | lmperij: retorika moii u Rimskom Carstvu | **zamrzavanje** | 20/21 | izb | lj | 5 razloga... |
| p41 | pedagogija | Pedagogija ranog djetinjstva | **promjena izvođača** | 20/21 | izb | lj |  |
| p42 | pedagogija | Alternativne pedagoške ideje i škole | **promjena izvođača** | 20/21 | izb | lj |  |
| p43 | pedagogija | Obrazovanje darovitih | **promjena izvođača** | 20/21 | izb | lj |  |
| p44 | pedagogija | Teorije kurikuluma | **promjena izvođača** | 20/21 | izb | lj |  |
| p45 | pedagogija | Interkulturalizam i obrazovanje | **promjena izvođača** | 20/21 | izb | lj | porodiljski |
| p46 | pedagogija | Interkulturalni kurikulum | **promjena izvođača** | 20/21 | izb | lj |  |
| p47 | pedagogija | Pedagoško savjetovanje i profesionalna orijentacija | **promjena izvođača** | 20/21 | izb | lj | porodiljski |
| p48 | psihologija | Hormoni i ponašanje | **zamrzavanje** | 20/21 | izb | lj | slobodna studijska godina |
| p49 | psihologija | Osnove psihologije sporta | **odmrzavanje** | 20/21 | izb | lj | nedostatak izbornih |
| p50 | psihologija | Psihologijski praktikum III | **promjena izvođača** | 20/21 | obv | lj | Fulbright |
| p51 | psihologija | Statistika u psihologiji II | **promjena izvođača** | 20/21 | obv | lj | neplaćeni dopust |
| p52 | ruski | Morfologija I | **promjena nositelja** | 20/21 | obv | lj | nova vanjska suradnica |
| p53 | sociologija | Sociologija sela | **promjena izvođača** | 20/21 | izb | lj | preopterećenost nastavnika, izvođači postdoktoranti |
| p54 | talijanski | Pragmalingvistika i tekstna lingvistika | **zamrzavanje** | 20/21 | izb | lj | zdravstveni problemi |
| p55 | talijanski | Talijanski jezik I.2 | **promjena izvođača** | 20/21 | obv | lj | porodiljski |
| p56 | ukrajinski | Osnove staroslavenskog | **promjena nositelja** | 20/21 | obv | lj |  |
| p57 | ukrajinski | Ukrajinska književnost 1 | **drugo : 30P u 30 S** | 20/21 | obv | lj | zbog "promjene naglaska kolegija " na razvijaje sposobnosti, ako nema promjene ishoda |